37. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 162 της 21/26 Μαρτ. 1975 (ΦΕΚ Α΄48) Περί Συμβουλίων και Επιτροπών των Υπηρεσιών αρμοδιότητος Διευθύνσεως Διοικητικού του Υπουργείου Προεδρίας Κυβερνήσεως. Έχοντες υπ’ όψει: 1.Τας διατάξεις των άρθρων 2,8 και 10 παράγρ. 1 εδάφ. στ του Ν.Δ.216/1974 «περί συστάσεως Υπουργείου Προεδρίας Κυβερνήσεως». 2.Τας διατάξεις του άρθρου 1 του Ν.Δ. 217/1974 «περί συστάσεως Πολιτικού Γραφείου Πρωθυπουργού». 3.Την υπ’ αριθ. 122/27-2-1975 γνωμοδότησιν του Συμβουλίου της Επικρατείας, προτάσει του Ημετέρου Υπουργού Προεδρίας Κυβερνήσεως απεφασίσαμεν και διατάσσομεν : 1.Ε.μ.36-37 Υπουργείο Προεδρίας Κυβερνήσεως Σύστασις – Σύνθεσις Άρθρ.1-.Παρά τη Διευθύνσει διοικητικού του Υπουργείου Προεδρίας Κυβερνήσεως λειτουργούν τα κάτωθι Συμβούλια και Επιτροπαί: 1-4.(Βλ. ήδη αποφ.4340/1975, κατωτ.αριθ. 38). 5.Τριμελής Επιτροπή δια την προμήθειαν καυσίμων, λιπαντικών, ανταλλακτικών και πάσης φύσεως αναλωσίμων υλικών των αυτοκινήτων του Τμήματος Κινήσεως και Επισκευών της Διευθύνσεως Διοικητικού και δια την ανάδειξιν μειοδότου Ιδιωτικού Συνεργείου αυτοκινήτων δι’ επισκευάς αυτοκινήτων μη δυναμένας να πραγματοποιηθούν εις το Συνεργείον Επισκευής της Υπηρεσίας. Η Επιτροπή αύτη συντίθεται εκ των κάτωθι μελών: α)Του διευθυντού της Διευθύνσεως Διοικητικού, ως Προέδρου, αναπληρουμένου υπό ετέρου μονίμου υπαλλήλου της Διευθύνσεως Διοικητικού. β)Δύο μονίμων υπαλλήλων της Διευθύνσεως Διοικητικού ανεξαρτήτως βαθμού και κατηγορίας, αναπληρουμένων υπό ετέρων μονίμων υπαλλήλων της αυτής Διευθύνσεως. Εις τον Πρόεδρον και τα μέλη της Επιτροπής καταβάλλεται μηνιαία αποζημίωσις καθορισθησομένη δια κοινής αποφάσεως των Υπουργών Προεδρίας Κυβερνήσεως και Οικονομικών. Εισήγησις – Γραμματεία Άρθρ.2.-1.Εις τα ανωτέρω Υπηρεσιακά Συμβούλια χρέη εισηγητού ασκεί, προκειμένου μεν περί κρίσεως Υπαλλήλων της Υπηρεσίας Εθνικού Τυπογραφείου ο Προϊστάμενος της Υπηρεσίας ταύτης, εν ελλείψει δε, απουσία ή κωλύματι τούτου ο νόμιμος αυτού αναπληρωτής, εις πάσαν άλλην δε περίπτωσιν ο Προϊστάμενος της Διευθύνσεως Διοικητικού ελλείψει δε, αποσία ή κωλύματι τούτου ο Προϊστάμενος του Τμήματος Προσωπικού της Διευθύνσεως Διοικητικού. 2.Χρέη Γραμματέως ασκεί μόνιμος υπάλληλος εκ των υπηρετούντων παρά τη Διευθύνσει Διοικητικού οριζόμενος δια της αποφάσεως συγκροτήσεως των Υπηρεσιακών Συμβουλίων. 3.Κατά τα λοιπά ισχύουν αι γενικαί περί των Υπηρεσιακών και Πειθαρχικών Συμβουλίων διατάξεις. 